
Napirend száma: ……………….

Pénzügyi és Költségvetési Bizottság 

2020. …-i ülésére

Tisztelt Bizottság!

Tárgy:


az Örs vezér Gyógyszertári Betéti Társaság részére éjszakai, hétvégi és ünnepnapi ügyeleti szolgáltatás nyújtásához támogatás biztosítása 
I. Előzmények

Az Örs vezér Gyógyszertár Betéti Társaság (1148 Budapest, Örs vezér tere 23.) képviseletében dr. Kinics László ügyvezető kérelmet nyújtott be Budapest Főváros XIV. Kerület Zugló Önkormányzat Polgármesteréhez, melyben az önkormányzat támogatását kérte a gyógyszertár éjszakai, hétvégi és ünnepnapi ügyeleti szolgáltatásainak költségeihez (1. és 3. melléklet).

II. Vélemények

Az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló 6/2015. (III. 03.) önkormányzati rendelete (a továbbiakban: Ör.) szabályozza az önkormányzat által államháztartáson kívülre nyújtott pénzbeli támogatást.
Az Ör. 18. § (1) bekezdés b) pontja alapján esetenként 1 000 000 Ft és 5 000 000 Ft összeg között a Pénzügyi és Költségvetési Bizottság az illetékes szakbizottság javaslata alapján dönt a támogatás nyújtásáról.

Az Örs vezér Gyógyszertári Betéti Társaság az önkormányzati rendeletben meghatározott feltételeknek megfelel.

Budapest Főváros XIV. Kerület Zugló Önkormányzata 2020. évi költségvetéséről szóló 1/2020. (III. 2.) önkormányzati rendeletében az előirányzatok között a 4 000 000 Ft összegű támogatás fedezete biztosított.

A lakossági igények szükségessé teszik az ügyeleti ellátás fenntartását éjjel, hétvégén és több napos ünnepek alatt is, melynek biztosításához az Önkormányzat már több éve nyújt pénzbeli támogatást a Bt.-nek.

Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet alapján a támogatási szerződés tervezetét és a kedvezményezett által kiállított, de minimis nyilatkozatot jóváhagyásra meg kell küldeni az Innovációs és Technológiai Minisztérium Támogatásokat Vizsgáló Iroda részére.

Jogi Osztály véleménye: 

Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Osztály véleménye:

A 2020. évi költségvetés az ügyeletes gyógyszertár támogatására 4 millió forint előirányzatot biztosít.

Fentiek alapján kérem a Tisztelt Bizottságot, hogy tárgyalja meg az előterjesztést és a határozati javaslatot fogadja el.
III. Döntési javaslat
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatos Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:
Budapest Főváros XIV. Kerület Zugló Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Pénzügyi és Költségvetési Bizottság hatáskörét visszavonja és elfogadja az előterjesztés 2. mellékletét képező az Örs vezér Gyógyszertári Betéti Társaság részére az éjszakai, hétvégi és ünnepnapi ügyeleti szolgáltatás nyújtásához támogatás biztosításáról szóló …/2020. (… …) önkormányzati határozati javaslatot.

A 2. melléklet szerinti határozathozatal Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdés alapján egyszerű szótöbbséget igényel.

Budapest, 2020. június 









          Horváth Csaba









polgármester
A mellékletek elektronikusan a www.govcenter.hu felületen érhetőek el.

Az előterjesztést készítette: 

Dr. Szűcs Krisztina - Polgármesteri Hivatal Jegyzői Kabinet 
2. melléklet a 123-283/2020. előterjesztéshez

Budapest Főváros XIV. Kerület Zugló Önkormányzat Képviselő-testülete

… …/2020. (… …) önkormányzati határozata

az Örs vezér Gyógyszertári Betéti Társaság részére éjszakai, hétvégi és ünnepnapi ügyeleti szolgáltatás nyújtásához támogatás biztosításáról
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatos Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:
Budapest Főváros XIV. Kerület Zugló Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Pénzügyi és Költségvetési Bizottság hatáskörét visszavonja és úgy dönt, hogy az Örs vezér Gyógyszertári Betéti Társaság részére éjszakai, hétvégi és ünnepnapi ügyeleti szolgáltatás nyújtásához 4 000 000 Ft támogatást biztosít.
A Képviselő-testület felhatalmazza a Pénzügyi és Költségvetési Bizottság Elnökét a támogatási szerződés megkötésére.

Határidő: 
2020. július 15.

Felelős: 
Polgármester (Jegyzői Kabinet útján, 2020. július 1. napjától Intézményfelügyeleti Osztály útján)
